钦定古今图书集成/明伦汇编/氏族典/第053卷 > 韦承庆
## 钦定古今图书集成/明伦汇编/氏族典/第053卷 > 韦承庆

按《唐书韦思谦传》：“思谦子承庆，字延休，擢进士第，补
雍王府参军。王为太子，迁司议郎。太子废，出为乌程
令，迁凤阁舍人，掌天官选。失大臣意，出为沂州刺史。
未几，复为舍人，掌选。病免，改太子谕德。历豫、虢二州
刺史，有善政，转天官侍郎。凡三掌选，铨授平允，议者
公之。长安中，拜凤阁侍郎，同凤阁鸾台平章事。张易”
之诛，承庆以素附离流岭表。以秘书员外少监召，封
扶阳县子。迁黄门侍郎，未拜，卒。